Opisyal na Pahayagan 
ng Rebolusyonaryong 
Mamamayan ng 
Timog Katagalugan 


ISPESYAL NA ISYU BASAHIN AT TALAKAYIN 26 DISYEMBRE 2019 


Biguin ang whole of nation approach ng E.O. 70 at JCP 
Kapanatagan! Ibagsak ang pasistang rehimeng US- 
Duterte! Dalhin ang demokratikong rebolusyon ng bayan sa 
panibagong antas ng pagsulong! 


Pahayag ng Komiteng Rehiyon ng Partido sa Timog Katagalugan 
sa Ika-51 Anibersaryo ng Partido Komunista ng Pilipinas (MLM) 
Disyembre 26, 2019 


pagdiwang natin ang Ika-51 Anibersaryo ng Partido Komunista ng Pilipinas nang may pinag-ibayong 

rebolusyonaryong optimismong dalhin ang demokratikong rebolusyon ng bayan sa bago at mas mataas 
na antas ng pagsulong. Gunitain at magbigay pugay tayo sa lahat ng martir ng rebolusyon, sa kolektibong 
lakas at kapasyahan ng mga kadre at kasapi ng Partido na ipagtagumpay ang kasalukuyang pambansa at 
demokratikong rebolusyon sa Pilipinas at ang susunod na yugto ng sosyalistang rebolusyon. 


Sa partikular, ibinibigay ng Komiteng Rehiyon 
ng Partido sa Timog Katagalugan (KRTK) 
ang pinakamataas na parangal at pagsaludo 
kay Kasamang Ermin “Ka Romano” Bellen, 
martir at bayani ng rebolusyon, sa kanyang di 
matatawarang ambag sa rebolusyonaryong 
kilusan sa rehiyon. Walang pag-iimbot na 
ginugol nya ang kanyang dakilang buhay 
sa paglilingkod sa interes ng masang api't 
pinagsasamantalahan hanggang sa kanyang 
huling hininga. 


Ibinibigay din ng KRTK ang pagkilala at 
Pulang pagpupugay kay Kasamang Jaime “Ka 
Diego" Padilla, tagapagsalita ng Melito Glor 
Command at detinidong pulitikal, sa kanyang 
nagpapatuloy na pakikibaka at pambihirang 
dedikasyon sa simulain ng rebolusyon na di 
masusupil ng karsel ng mga pasista. 


Patuloy silang magiging inspirasyon ng lahat 
at ang diwang Komunista na sinasagisag nila. 


Makabuluhan ang nakamit ng Partido at 
rebolusyon sa TK sa nagdaang mga taon. Sa 
kabila ng mga pansamantalang kabiguan at 
pinsala, nakapananaig ang agos ng natipong 
mga tagumpay sa ideolohiya, pulitika at 
organisasyon. Ang mga ito ang puhunan natin 
para sa panibagong pagsulong at paglakas sa 
susunod na mga taon. 


Paborableng Obhetibong Kalagayan sa Rebolusyon 


A”” nagkakahugis na lantarang paghaharing militar at pasista ng rehimeng US-Duterte sa bansa ay gasolinang 
nagpapalagablab sa apoy ng paglaban at paghihimagsik ng mamamayan para wakasan ang kasalukuyang korap, 
taksil, kriminal, mamamatay-tao't pasistang rehimeng ito. Sa tusong pamamaraan, inilalatag ni Duterte at ng mga 
kasapakat na pasista't militaristang tambalang Lorenzana, Esperon at Aho, ang mga sangkap para sa lantad na 
paghaharing pasista't militar sa bansa. 


Una, ipinataw at patuloy na pinalawig ang Martial Law sa Mindanao sapul noong Mayo, 2017 sa tabing ng gerang 
kontra-terorismo at pagsupil sa rebelyon ng Maute sa Marawi City. Kalaunan, ginamit ang Martial Law para palawakin 
ito hindi na lamang sa pagsugpo sa iba pang ekstremistang grupong Muslim sa Mindanao, kundi pangunahing 
tinarget ang rebolusyonaryong kilusang pinamumunuan ng CPP-NPA-NDFP. Walang kaparis ang brutalidad ng AFP 
sa ginawang pagsalakay at pagwasak sa mga komunidad ng mga Moro, Lumad at magsasaka sa Mindanao, pagpatay 
at pagdukot sa mga lider at kasapi ng mga ligal na progresibong organisasyon, at marami pang karumal-dumal na 
krimen at mga paglabag sa karapatang-tao ng mga mamamayan. 


Pangalawa, magkasunod na pinirmahan ni Duterte ang Memorandum Order 32 (MO 32) noong Nobyembre 
22, 2018 na ipinaiilalim ang buong Kabikulan at mga isla ng Negros at Samar sa “state of lawlessness” at ang 
Proclamation 360 noong Nobyembre 23, 2017 at Proclamation 374 noong Disyembre 5, 2017 upang ganap nang 
tapusin ang usapang pangkapayapaan sa NDFP at ilunsad ang isang todong gerang kontra-rebolusyonaryo laban sa 
rebolusyonaryong kilusan at mamamayan sa ngalan ng “terorismo” sa pamamagitan ng pagdedeklarang “terorista” 
ang mga rebolusyonaryong organisasyon ng CPP-NPA at NDFP. Sa pamamagitan ng MO 32, pinasaklaw ng rehimeng 
Duterte ang Martial Law sa Mindanao hanggang Visayas at Luzon. 


Pinakahuli, sinundan ito ng paglalabas ng kautusan ni Duterte noong Disyembre 4, 2018 na naglalatag ng higit na 
malawakang panunupil sa ilalim ng Executive Order 70 (EO 70) hindi lamang sa armadong kilusang rebolusyonaryo 
kundi maging sa ligal na demokratikong kilusan sa balangkas ng whole-of-nation approach (WNA) at pagbubuo 
ng mga Task Force to End Local Communist Armed Conflict (TF-ELCAC) mula pambansa hanggang baranggay. 
Iniutos ng EO 70 ang pagtitibay ng diumano'y National Peace Framework para ilatag ang mga lokalisadong usapang 
pangkapayapaan. 

Sa ilalim at bisa ng EO 70, kinubabawan ng kapangyarihang 

militar sa pamamagitan ng mga binuong TF-ELCAC ang sibilyang 

KALATAS otoridad at ng mga halal na upisyal ng burukrasya-sibil. Pinairal 
ni Duterte ang hindi deklaradong batas militar sa Kabisayaan at 

Ispesyal na Isyu Luzon, mistulang isang militar at sibilyang junta ang NTF-ELCAC at 

mga baranggay na nagdidikta at umaangkin sa sibilyang otoridad 
ng mga halal na upisyal ng reaksyunaryong gubyerno alinsunod sa 


Ang KALATAS ang opisyal na pahayagan diumanong whole-of-nation approach. 
ng rebolusyonaryong mamamayan ng Bago pa man, tiniyak muna ni Duterte na makontrol ang sangay 
Timog Katagalugan. Pinapatnubayan ito ng ng lehislatura at hudisyal. Nakontrol ng mga kampon at kaalyado 
Marxismo-Leninismo-Maoismo. Inilalathala ni Duterte ang Senado at Mababang Kapulungan ng Kongreso sa 
ito ng Partido Komunista ng Pilipinas (MLM) pamamagitan ng malawakang dayaan at manipulasyon ng resulta 
at ng Bagong Hukbong Bayan ng Timog sa nakaraang eleksyon. Malakas ang impluwensya ni Duterte 
Katagalugan. sa reaksyunaryong Korte Suprema. Labing-isa sa labing-apat na 
mahistrado ng Korte Suprema ay mga hinirang ni Duterte at ng 
Inaanyayahan ng pamainugutan ang masugid na kaalyadong si Gloria Arroyo. Ang mga reaksyunaryong 
mga mambabasa na mag-ambag sa institusyong ito ay mga panatikong sunod-sunuran sa pasistang 
pagpapahusay ng ating pahayagan. paghahari ni Duterte at hindi aasahang magtatanggol sa interes 
Magpadala ng mga komentaryo at ng mga mamamayan. Dahil dito, isang manipis na demokratikong 
mungkahi, balita at rebolusyonaryong palamuti na lamang ang natitira sa diumanong pag-iral ng prinsipyo 
karanasan na maaaring ilathala sa ating ng separation of powers at check and balance sa tatlong sangay 
pahayagan. ng reaksyunaryong estado. Ang mga ito ay aksesorya na lamang 
ng umiiral na militar-sibilyan na junta sa Pilipinas na nasa ilalim ng 
Ito ay tumatanggap ng mga liham sa: kapangyarihan ni Duterte. 


(Ka) st.kalatas@gmail.com 


balikwastk.worapress.com ni Duterte sa kapangyarihan ay maihahalintulad kay Hitler. Tulad ni 
@ Hitler, pinaypayan ng mga propagandista ng rehimen ang paglikha 


May paralelismo si Duterte at Hitler. Ang pag-akyat at pagkonsolida 

ng kulto ni Duterte... Ginamit 
ni Duterte ang anti-oligarkong 
retorika, isyu ng paglaban sa 
iligal na droga at mga populistang 
kahilingan ng mamamayan upang 
likhain ang kultong ito--katulad din 
ng ginawa ni Hitler na pang-uupat 
upang paypayan ang anti-Hudyong 
sentimyento sa Germany at 
itaguyod ang rasistang ideolohiya 
ng superyuridad ng lahing Aryan 
para isulong ang hegemonikong 
ambisyon sa daigdig sa 
pamamagitan ng isang mapanakop 
na gerang agresyon. Sina Salvador 
Panelo, Martin Andanar at Gen. 
Antonio Parlade, Jr. ang mga 
makabagong Joseph Goebbels na 
nagsisilbing mga propagandista 
ni Duterte sa pagpapalaganap 
ng mga anti-demokratiko't anti- 
mamamayang kasinungalingan. 
Sina Lorenzana, Esperon, Afio at 
mga militarista't pasista sa AFP at 
PNP ay ang makabagong Goring at 
Gestapo ni Hitler na marahas na 
sumusupil at naglulunsad ng gera 
laban sa mamamayang Pilipino. 
Pinakawalan nila ang brutal na mga 
kampanyang militar sa balangkas 
ng JCP Kapanatagan laban sa 
sambayanang Pilipino. 


Huwad. ang. anti-oligarkong 
retorika ni Duterte. Binibira nya 
ang mabibigat at di makatarungang 
kundisyong ipinapataw ng 
Maynilad at Manila Water sa 
ilalim ng pinagtibay na kasunduan 
sa. reaksyunaryong 7B3Bgzgubyerno 


na aniya “mabigat na pasanin 
ng mamamayan” at “dehado 
ang gubyerno” para kumuha 


ng puntos sa upinyong publiko 
at mamamayan. Sumasakay si 
Duterte sa malakas na disgusto ng 
mamamayan sa palpak na serbisyo 
ng Maynilad at Manila Waters at 
labis na ikinagagalit nila ang mataas 
na singil sa tubig. 


Binantaan nya ang dalawang 
konsesyonaryo sa tubig na hindi na 
palalawigin ang kanilang concession 
agreement nang lampas sa 2022 at 
pwersahang kukunin ng gubyerno 
ang operasyon ng nasabing 
mga kumpanya at kakasuhan ng 
economic sabotage. 

Sa kabilang banda, 
pinagnanasaan ng pamilyang Villar, 
isang malapit na kaalyado, masugid 
natagasuportaatkroni ni Duterte,na 
makuha ang concession agreement 
sa reaksyonaryong gubyerno. Ang 
mga Villar na nagmamay-ari sa 
Prime Water Infrastructure and 
Development Corporation ang 
pinapaboran ni Duterte na pumalit 
na konsesyonaryo sa Maynilad at 
Manila Waters. 


Sinusundan ni Duterte ang 
kroniyismo ng diktador na si 
Ferdinand Marcos. Tulad ng 
ginawang pagsikwester ni Marcos 
sa Meralco at ABS-CBN ng mga 
Lopez at sa PLDT ng mga Cojuangco, 
ang nasa likod ng mga pagbira ni 
Duterte sa mga Ayala, Lopez at 
kay Manuel V. Pangilinan ay para 
makopo at mamonopolisa ng mga 
kroni ni Duterte ang malalaking 
kontrata at linya ng negosyo sa 
ilalim ng Build Build Build. Hawak 
ni Ramon Ang /San Miguel Corp ang 
proyektong Aeronopolis sa Bulacan 
at ang proyektong SLEX Extension 
at 600-MegaWatt Coal-Thermal 
Plant sa probinsya ng Quezon. 
Ang kroning si Dennis Uy naman 
ang komokopo sa mga kontrata at 
proyekto sa reklamasyon ng Manila 
Bay. 


Kaalinsabay,  pinahihigpit ni 


Duterte ang pampulitikang alyansa 
at koneksyon sa mga Marcos at 
Arroyo upang makuha ang suporta 
ng mga paksyong ito kabilang 


ang mga masugid na tagasunod 
nila para suhayan ang tiranikong 
paghahari ng rehimen. 


Sa kabilang banda, 
nabubuhayan”” ng loob ang 
pampulitikang oposisyon na 
pinangungunahan ng paksyong 
Aquino-Robredo ng Liberal Party 
dahil sa ipinapakitang matapang at 
pursigidong paglaban sa rehimen 
ng ligal at progresibong kilusan ng 
mamamayan. Nagsimulang mag- 
ingay ang mga karibal ni Duterte na 
nasa oposisyon para hamunin ang 
tiwaling pamamalakad ng rehimen. 
Masugid silang kritiko sa tiwali at 
pasistang paghahari ni Duterte. 


Sa gitna ng pasismo ni Duterte, 
inspirasyon sa nakikibakang 
mamamayan ang nagpapatuloy 
na “armadong pakikibaka ng 
rebolusyonaryong 7sBkilusan sa 
ilalim ng  CPP-NPA-NDFP at 
ng “mamamayang Moro na 
pinangungunahan ng BIFF at iba 
pang armadong pwersang Moro. 


Ang pagkapit ni Duterte sa 
kamay-na-bakal na paghahari ay 
palatandaan ng ibayong pagsahol 
ng krisis ng naghaharing sistemang 
malakolonyal at malapyudal sa 
Pilipinas. Hindi na makapaghari 
sa dating paraan ng mga burges- 
demokratikong BB palamuti, ang 
paksyon ng  naghaharing-uring 
ito ay bumaling sa lantad na mga 
pamamaraang pasista at tiranya 
upang pigilan ang paglakas ng 
mga demokratikong pwersa ng 

mamamayan na humihiling ng 
makabuluhang BB pagbabago sa 
lipunan. 

Subalit tulad ni Marcos, 


nagkakamali si Duterte at mga 
militarista'tt. pasista. sa. AFP- 
PNP at nasa kanyang rehimen 
na mawawasak ang armadong 
paglaban ng mamamayan na 
pinamumunuan” ng 5 CPP-NPA- 
NDFP. Ang pasismo ni Duterte ang 
pinakaepektibong rekruter ng mga 
boluntaryo na handang sumapi 
sa NPA at isulong ang armadong 
pakikibaka bilang tanging 
solusyon sa ugat ng kahirapan at 
pagkaatrasado ng bansa--at bilang 
tanging landas upang tapusin ang 
paghahari. ng imperyalismong 
US, pyudalismo at burukratang 
kapitalismo sa Pilipinas. 


Hangga't hindi nalulutas ang 
ugat ng kawalan ng lupa ng masang 
magsasaka't pagkaatrasado ng 
ekonomiya ng bansa dahil sa 
kawalan ng sariling programa para 
sa pambansang industriyalisasyon, 
ang talamak na korapsyon sa 
lipunan, at ang dominasyon ng 
imperyalismong US sa buhay 


“Ang 
kabangkarotehan 
ng rehimeng 
Duterte at ng 
malapyudal at 
malakolonyal 


na sistema sa 
Pilipinas ay 
humantong na 
sa di matitiis at 
masisikmurang 
antas.” 

panlipunan ng bansa--sa 
ekonomiya, pulitika at kultura-- 
mananatiling Tmagniningas Bang 
apoy ng paglaban ng sambayanang 
Pilipino laban sa tatlong salot 
ng imperyalismo, pyudalismo at 
burukrata-kapitalismo sa lipunang 
Pilipino. 

Ang kabangkarotehan ng 
rehimeng Duterte at ng malapyudal 
at malakolonyal na sistema sa 
Pilipinas ay humantong na sa di 
matitiis at masisikmurang antas. 


Malaganap ang kawalan ng 
hanapbuhay sa bansa. Masahol ang 
kabuuang kundisyon sa paggawa. 
Sahod-alipin ang mga manggagawa 
sa industriya at agrikultura at wala 
silang tinatamasang kaseguruhan 
sa trabaho at proteksyon sa pook- 
trabaho. Marahas na sinusupil ang 
kanilang karapatang magsama- 
sama, magbuo ng unyon at 
makipagtawaran sa kapitalista para 
sa umento sa sahod, benipisyo at 
proteksyon. 


Malaganap ang 
kontraktwalisasyon resulta 
ng neoliberalistang atake sa 
kilusang paggawa. Sa datos ng 


reaksyunaryong gubyerno, 9096 
ng lakas-paggawa sa TK ay mga 
kontraktwal. na 8 8 manggagawa. 
Umabotna satinatayang 10 milyong 
Pilipino ang walang trabaho batay 
sa SWS survey nitong ikatlong 
kwarto ng 2019 o katumbas ng 21. 
596, mas mataas sa 20. 7/46 09. 8M 
noong Hunyo at 19. 74609. 4M 
noong Marso. 


Nanatiling busabos ang 
kalagayan ng mga magsasaka. 
Malalim ang suliranin ng kawalang 
lupa, pagsasamantalang pyudal at 
malapyudal ng mga panginoong 
maylupa't. mga  komersyante- 
usurero. Patuloy na bumabagsak 
ang 5 produksyong agrikultural 
dahil sa atrasadong kalagayan ng 
produksyon, kapabayaan at kawalan 
ng suporta ng reaksyunaryong 
gubyerno at pananalasa ng 
neoliberalismo sa agrikultura. 
Malawakan ang pagpapalayas sa 
mga magsasaka't s8 pambansang 


minorya para bigyan ng daan ang 
kumbersyon ng mga produktibong 
lupain para sa layunin at gamit 
residensyal, komersyal, industriyal, 
eko-turismo at produksyon ng 
mataas-na-halagang export crops 
sa mga plantasyon. 


Pinapatay ng rehimeng Duterte 
ang lokal na industriya ng palay 
at bigas dahil sa Rice Tariffication 
Law na nag-alis ng mga restriksyon 
at regulasyon sa importasyon ng 
bigas. Binabarat ng mga kartel sa 
industriya ang presyo ng palay at 
sinasamantala ang pagtama ng mga 
kalamidad upang higit pang baratin 
ang presyo ng palay sa farmgate. 
Lubog hanggang leeg ang masang 
magsasaka tuwing matapos ang 
anihan dahil sa nagpatong-patong 
na “pagkakautang at pinaiiral 
na usurang interes ng mga 
komersyante-usurero. 


Sa isang dulo, sinasapo ng 
mga magniniyog ang matinding 


epekto sa kanilang kabuhayan 
dahil sa bagsak na presyo 
ng  kopra sa pandaigdigang 
pamilihan. Ibayo pa silang 


pinahihirapan ng monopolistang 
manipulasyon sa  pagpipresyo 
at madayang operasyon ng mga 
kopra trader at dealer gayundin 
ng mapagsamantalang partehan 
na pinaiiral ng mga panginoong 
maylupa sa mga tenante at 
sub-tenante. Ganito rin ang 
nararanasan ng mga magsasaka sa 
mga gulayan, prutasan, kapehan at 
iba pang mayor na pananim. 


Lugmok at naghihingalo ang 
industriya ng asukal sa bansa 
dulot ng neoliberal na patakaran 
na ipinatutupad ng mga nagpalit- 
palitang papet na rehimen. 
Apektado't pinahihirapan nito ang 
kabuhayan ng mga magsasaka 
at manggagawang-bukid sa 
industriya. Simula nang ipinatupad 
ang Zero Tariff sa industriya ng 
asukal noong 2015, bumagsak sa 
506 mula 3896 ang ipinapataw na 
taripa sa importasyon ng asukal. 
Nagdulot ito ng pagdagsa sa bansa 
ng malaking bolyum ng imported 

na asukal na sumira sa lokal na 
produksyon ng asukal. 


Itinulak nito ang pagpaling ng 
malalaking plantador at malaking 
burgesya-kumprador sa industriya 
tungo sa pagtatanim ng tubo para 
sa produksyon ng  bioethanol. 
Halimbawa nito, ang MBK na 
si Roxas na nag-aari sa Central 
Azucarera de Don Pedro (CADP) sa 
Batangas ay ibinenta na ang 7096 
ng kanyang sapi kay Lucio Tan ng 
Tanduay, bilang subsidyaryo ng 
kanyang produktong alak. Inilipat 
na rin sa ibang gamit ang malaking 
parte ng kanyang asyenda mula 
plantasyon ng tubo tungong real 
estate. 


Samantala, marahas na 
pinalalayas, ginigiba ang mga bahay 
at pinagkakaitan ng kabuhayan ang 
masang mangingisda bunga ng 
mga proyekto sa eko-turismo at 
espekulasyon sa lupa. Halimbawa 
nito ang ginawang marahas na 
demolisyon sa mga bahay ng mga 
mangingisda sa Bo. Patungan, 
Maragondon, Cavite upang bigyan 
daan ang proyekto sa eko-turismo 
ng mga Virata. Pinalalayas din at 
pinagbabawalan ng mga armadong 
goons ni Ramon Ang at ng mga 
bayarang Philippine Air [Force- 
CAFGU ang mga magsasaka't 
mangingisda sa 2,336 na ektaryang 
lupain na tumatagos sa mga 
bayan ng Calatagan at Balayan 
sa probinsya ng Batangas para 
bigyan daan ang operasyon ng 
Asturias Chemical Industries, Inc. 
na gigiba sa kabundukan at sisira 
sa kabuhayan ng mga magsasaka 
at mangingisda na maaapektuhan 
ng pagtatapon ng lasong kemikal 
mula sa operasyon ng mina ng 
semento. Kahalintulad din nito 
ang ginagawang pagbabakod ng 
mga may-ari ng resort sa baybayin 
ng Matabungkay at pagbabawal sa 
mga mangingisda na dumaong at 
gamitin ang mga baybaying ito para 
makapangisda. 


Dagdag pa, patuloy na lumiliit 
ang bolyum ng nahuhuling isda ng 
maliliit na pamalakaya sa saklaw 

ng pangisdaang munisipal dahil sa 
intrusyon ng malalaking opereytor 
ng trawl at galadgad na may higit 
na makabago at abanteng paraan 
ng paghuli ng isda subalit mapanira 
sa mga bahura na pangitlogan ng 
sari-saring uri ng isda at tahanan ng 
iba't ibang yamang-dagat. 


Sa kabilang banda, patuloy 
na bumabagsak ang antas ng 
pamumuhay ng mga mamamayan 
sa kalunsuran. Laganap at masidhi 
ang kahirapan at kagutuman sa 
mga maralitang komunidad. Ang 
mga maralita sa kalunsuran ang 
pamalagiang target ng mga anti- 
drogang operasyon at pagsosona. 
Biktima na nga sila ng kapabayaan 
ng reaksyunaryong gubyerno'y sila 
pa ang nagiging target ng terorismo 
ng estado sa mga kampanya laban 
sa kriminalidad at iligal na droga. 


Dumadausdos din ang antas 
ng pamumuhay ng petiburgesya 
sa kalunsuran” at.” seksyon 
ng panggitnang pwersa, na 
tulad ng mga manggagawa at 
malaproletaryado, ay pinahihirapan 
ng pagtaas ng buwis, pamasahe, 
singil sa kuryente at tubig, sumisirit 
na presyo ng mga bilihin at iba 
pang serbisyo dahil sa paulit-ulit na 
pagtaas ng presyo ng langis at mga 
pahirap na batas tulad ng TRAIN 1 
at2. Nagreresulta ito ng pagbaba 
ng kakayahang bumili ng kanilang 
sweldo. 


Nagpapatuloy ang mababang 
katayuan ng kababaihan sa lipunan. 
Biktima sila ng diskriminasyon at 
abusong sekswal sa pook-trabaho. 
Dumaranas rin sila ng labis na 


kapabayaan ng reaksyunaryong 
gubyerno at di nagtatamasa 
ng sapat na proteksyon at 


pangangalaga sa reproductive 


health. 


Banta ang rehimeng Duterte sa 
malayang pamamahayag at pag- 
ehersisyo ng mga karapatang sibil 
at pampulitika ng mamamayan. 
Sinusupil at binabantaan ang mga 
kritiko sa masmidya, simbahan, 
progresibong oposisyon at mga 
karibal sa pulitika. ”8B3Ipinaiilalim 


ang mga kritiko at oposisyon sa 
paniniktik at panggigipit ng militar 
at pulis. 


Binabantaan nito ang pamilyang 
Lopez na tatapusin na ang prangkisa 
ng ABS-CBN sa 2020 dahil sa 
pagiging kritikal sa-administrasyon 
niya ng nasabing TV network. 


Ang pinag-ibayong paniniktik 
sa mamamayan ay inilatag na ng 
mga mapanupil na batas na ipinasa 
ng reaksyunaryong Kongreso. 
Isinabatas nito ang National ID 
System na nakatakdang ipatupad sa 
susunod na taon. Itinutulak naman 
ng mga anti-Komunista sa Senado 
na sina Lacson at Bato dela Rosa na 
amyendahan ang mas masahol na 
bersyon ng Human Security Act o 
Anti-Terror Law. 


Higit pa, sa ilalim ng proyektong 
Safe Philippines ng DILG, 
ipinaiilalim ni Duterte ang sariling 
mamamayan sa mass surveillance 
gamit ang sentralisadong sistema 
ng CCTV monitoring ng tinatawag 
na Intelligent Command, Control 
and Communication Center (IC4). 
Layon nitong maglagay ng 12,000 
camera sa Metro Manila at Davao 

City sa Phase | ng proyekto. 
Nakatarget ang teknolohiya ng Safe 
Philippines sa pagtugis at paniniktik 
sa mga progresibo at mga aktibista 
ng ligal na demokratikong kilusan 
para gawing target ng Duterte 
Death Squad. 


Walang hangganan ang kalupitan 
sa. mamamayan ng kriminal 
na rehimeng ito. Sinisikil ang 
aktibismo't kalayaang akademiko 
ng mga kabataang-estudyante at 
minimilitarisa ang mga kampus at 
mga institusyong pang-akademiko. 
Pinakikilos ni Duterte ang AFP 
at PNP upang paigtingin ang 
paniniktik sa mga lehitimo at ligal na 
aktibidad ng mga estudyante at iba 
pang progresibong grupo. Walang 
pakundangan ang mga isinasagawa 
nitong sunud-sunod na reyd sa mga 
opisina ng mga ligal na progresibong 
organisasyon” sa Negros. at 
Kamaynilaan, maramihang pag- 
aresto sa mga kasapi ng nasabing 
mga organisasyon, pagkakaso at 
pagkukulong batay sa mga itinanim 
na ebidensya at pagpatay sa mga 
lider nila. 


Peke ang ipinangangalandakan 
ni. Duterte. 5 na nagsasariling 
patakarang panlabas. Tusong 
nilalaro ni Duterte ang ugnayan sa 
China at US upang makapiga ng 
papalaking konsesyon sa dalawang 
magkaribal na imperyalistang 
kapangyarihan. Ginagamit ni 
Duterte ang anti-US na retorika 
upang makaamot ng tulong at 
pamumuhunan mula sa China. 
Sa kabilang banda, ginagamit 
naman ni Duterte ang nabuksang 
mapagkaibigang relasyon sa China 
upang makapiga ng dagdag na 
ayudang militar mula sa US. 


Kapalit ng katusuhang ito ay 
ang pagsuko sa soberanya at 
karapatan sa pamanang yaman 
na nasa teritoryo ng Pilipinas sa 
West Philippine Sea. Lampa at 
walang nagawa ang rehimen para 
ipagtanggol ang mga mangingisda 
at tripulante ng FB Gem-Ver na 
sinadyang sagasaan ng barkong 
pangisda ng China at pagkatapos 
iniwanang palutang-lutang 

sa karagatang sakop ng West 
Philippine Sea. Pampalubag-loob 
na tulong lamang ang kanilang 
tinanggap sa gubyernong Duterte. 


Anti-mamamayan at anti- 
mangingisdang Pilipino ang 
patakaran” ng rehimen na 
magkasamang pakinabangan ng 
Pilipinas at China ang rekurso 
at yamang-dagat sa exclusive 
economic zone ng Pilipinas sa 
Recto Bank. Hindi lamang ito labag 
sa reaksyunaryong Konstitusyon 
kundi kataksilan sa sambayanang 
Pilipino. Tinatayang sa loob ng 
10 taon ay masasaid ang yamang- 
dagat sa Recto Bank ng agresibong 
operasyon ng malalaking barkong 
pangisda ng China na dapat 
matagalang BB pakinabangan ng 
masang Pilipino. 


Kapalit ng pautang at ayudang 
ekonomiko, taksil na pinahintulutan 
ni Duterte ang maanomalyang 
kontrata sa China kung saan 
dehado't nagpapataw ng mabibigat 
na kundisyon sa Pilipinas tulad ng 
sa New Centennial Water Source- 
Kaliwa Dam Project at Chico River 
Pump Irrigation Project. Sa kontrata 
ng nasabing mga proyekto, may 
karapatan ang China na kunin bilang 
kabayaran ang patrimonial asset ng 
Pilipinas sa Recto Bank kapag hindi 
nakabayad ang gubyerno. 


Mabilis nang nagigising ang 
mamamayan sa mga hungkag na 
pangako at retorika ni Duterte 
para. baguhin ang kanilang 
pamumuhay. Mga panandaliang 
solusyon at. pampalubag-loob 
lamang ang naiaalok nya tulad ng 
inutil na programang 4P's, E-CLIP 
at limitadong subsidyo upang 
mabili ng NFA ang aning palay 
ng magsasaka sa mas mataas na 
presyo. 


Ang rehimeng Duterte ang 
salot at pinakamalaking sakuna 
na nangyari sa sambayanang 
Pilipino. Inutil at walang silbi ito 
na lutasin ang saligang problema 
ng kahirapan sa bansa at pagsagip 
sa mga biktima ng natural na 
kalamidad. Sa harap ng paglaganap 
ng epidemya ng African Swine 


Flu (ASF) na sumalasa sa lokal 
na industriya ng baboy sa bansa, 
inutil ang rehimen na maglaan ng 
suportang subsidyo sa mga mag- 
aalaga ng baboy para makabangon 
mula sa pinsala at pagkalugi. Ni 
walang makabuluhang ginawa 
ang rehimeng ito para ibsan ang 
paghihirap ng mga sinalanta ng 
bagyong Tisoy--walang inilaan 
na sapat na tulong at subsidyo 
ang gubyerno para tulungang 
maibangon ang kabuhayan ng 
mga biktima ng kalamidad liban sa 
ga-mumong pautang na P15,000 
na may mababang interes. Mga 
artipisyal na solusyon ito mna 
hindi nagbabago sa pusisyon sa 
lipunan ng masa na busabos at 
pinagsasamantalahan. 


Maging ang kampanya 
ng pamimilit sa mga LGU na 
ideklarang persona non grata ang 
CPP-NPA-NDFP at mga ligal na 
demokratikong (organisasyon ay 
mabibigo't babalandra sa rehimen. 
Wala ring patutunguhan ang 
kontra-rebolusyonaryong Retooled 
Community Supports 8BProgram 
(RCSP) na diumano'y maghahatid 
ng serbisyo at mga programa sa 
kaunlaran sa mamamayan ng 
kanayunan. 


Sa malao't madali, ganap na 
kukupas ang kinang ng kultong 
Duterte. Masasagad ang pagtitiis 
ng bayan sa kultura ng karahasan at 
patayan na pinakakawalan ng mga 
pasista at militarista sa AFP at PNP 
laban sa mamamayan. Sa natitirang 
mga taon ng panunungkulan ni 
Duterte, lulunurin ang kanyang 
rehimen ng mas malalakas at 
masigabong mga protesta at 
yayanigin ang buong naghaharing 
sistema. ng 5 nagpapanibagong 
lakas na armadong pakikibaka at 
rebolusyonaryong kilusang masa sa 
buong kapuluan. 

Mga Pagsulong at Tagumpay sa Gitna ng Marahas na Pasistang 


Pananalakay 


ananatiling buo, matatag at lumalakas ang Partido at rebolusyonaryong kilusan sa TK. Sa loob ng mahigit limang 

dekada, naitatag ng Partido ang Pulang kapangyarihang pampulitika sa maraming bahagi ng kanayunan sa rehiyon 
at ang malawak na network ng kilusang lihim sa kalunsuran. Matagumpay na naipundar ito ng Partido dahil mahigpit 
na hinawakan nito ang armadong pakikibaka bilang pangunahing anyo ng pakikibaka at kumprehensibong isinulong 
ang rebolusyonaryong kilusang masa sa kalunsuran na pangunahi'y anti-pasista't anti-imperyalista na nakakawing sa 
kilusang anti-pyudal sa kanayunan--bilang sekundaryong anyo at sumusuporta sa armadong pakikibaka. 


Taun-taon ay lumalaki ang 
kasapian ng Partido mula sa hanay 
ng mga manggagawa, magsasaka, 
maralita sa kalunsuran, 
kababaihan, kabataan at 
petiburgesyang lungsod. Malalim 
na nakaugat ang Partido sa mga 
uri't grupong panlipunang ito sa 
pamamagitan ng mga itinatayong 
sangay sa mga lokalidad at grupo 
ng Partido sa mga organisasyong 
pangmasa. 


Sa pangunguna ng Komiteng 
Rehiyon, patuloy na itinataas 
ang konsolidasyon ng Partido sa 
ideolohiya, pulitika at organisasyon 
sa. batayan ng  Marxismo- 
Leninismo-Maoismo (MLM])--ang 
tanging siyentipikong teorya na 
may rebolusyonaryong pag-unawa 
sa teorya ng estado at rebolusyon, 

siyensyang panlipunan, 
ekonomiyang BB 8spampulitika B at 
siyentipikong sosyalismo. 58 8Ang 
relatibong konsolidasyong 
inabot ng Partido sa rehiyon ang 
dahilan kung bakit matagumpay 
nitong napangibabawan ang mga 
malulupit na pagsalakay ng mga 
nagpalit-palitang s8 rehimen. at 
nabigo ang mga Oplan ng kaaway 
mula pa sa pasistang paghahari ni 
Marcos hanggang sa kasalukuyang 
paghahari ni Duterte. 


Sa gitna ng brutal na kontra- 
rebolusyonaryong gera na 
pinakawalan ng rehimeng Duterte 
sa rebolusyonaryong kilusan, 
patuloy na nakapagpalakas ang 
Partido sa TK sa ideolohiya, 
pulitika at organisasyon. Matatag 
nitong pinamunuan ang armadong 
pakikibaka sa kanayunan at 
rebolusyonaryong kilusang masa 
sa kalunsuran. Nasa unahan ang 
mga kadre at kasapi ng Partido 
sa pagpupukaw, pag-oorganisa 
at pagpapakilos sa malawak na 
mamamayan sa demokratikong 
rebolusyon ng bayan. Malayo 
itong nakatanaw sa paglulunsad 
ng sosyalistang rebolusyon 
matapos makamit ang ganap 
na tagumpay ng demokratikong 
rebolusyon sa buong bayan. 


Nasa bag-as ang Partido 
sa (masigasig at matiyagang 
pagpapaliwanag sa masang api't 
pinagsasamantalahan na ang 
dahilan ng kanilang kahirapan at 
busabos na kalagayan ay nakaugat 
sa dominasyon ng imperyalismong 
US sa bansa, sa pyudalismo at 
burukratang kapitalismo. Dahil 
sa pagtataguyod ng tumpak na 
linyang pampulitika at linyang 


masa, paparaming bilang ng 
populasyon sa rehiyon ang malugod 
na tinanggap at itinaguyod ang 
armadong pakikibaka at Bagong 
Hukbong Bayan. 


Nakatayo sa walong probinsya 
ng rehiyon ang mga larangang 
gerilya. ng hukbong bayan. 
Sinasaklaw nito ang 123 bayan 
at 9 na siyudad at mahigit isang 
libong mga baryo. Nakatayo sa 
makabuluhang bilang ng baryo 
ang binhi ng mga lokal na organo 
ng Pulang kapangyarihan na 
nagbubuklod sa ilan libong milisya 
at kasapi ng mga yunit pananggol- 
sa-sarili, ilampung libong kasapi 
ng mga rebolusyonaryong 
organisasyong 7985 pangmasa. at 
ilandaang libong baseng suporta. 


Ang mga larangang gerilya 
ang nagsisilbing batayang yunit 
ng teritoryal na subdibisyon sa 
pagpapalaganap at pagpapasinsin 
ng pakikidigmang gerilya. 
Sa matalinong paglalapat ng 
mga prinsipyo at taktika ng 
pakikidigmang gerilya, paulit-ulit 
na binibigo ang mga operasyong 
paghanap at paglipol ng AFP. 


Nitong 5B8 82019, pinatamaan 
ng sunud-sunod na pinsala ng 
higit na pinasiglang mga taktikal 
na opensiba ng NPA ang mga 
pasistang pwersa na nagsagawa ng 
focused military operations (FMO). 
Binasag ng mga TO ng hukbo ang 
momentum ng opensiba ng kaaway 
at matagumpay na pinarusahan 
ang iba pang sagadsaring kaaway 
ng mamamayan. Mula Enero- 
Nobyembre, 2019 nailunsad ng 
hukbong bayan ang 78 taktikal 
na opensiba kung saan 14 ang 

anihilatibo, 57 ang atritibo at 7 ang 
pamamarusa sa mga kaaway-sa- 
uri. Napinsala ang kabuuang 128 
mersenaryong tropa kung saan 
50 ang KIA, 76 ang WIA at 2 ang 
binihag sa labanan. Naganap ito 
sa gitna ng tuluy-tuloy na focused 
military operations (FMO) ng 
kaaway sa mga larangang gerilya. 
Hinigitan nito ang naitala sa 
buong taon ng 2018 na 70 taktikal 
na opensiba (12 anihilatibo, 
46 na atritibo at 12 hakbang 
pamamarusa sa mga kaaway-sa- 
uri) bagamat hindi nahigitan ang 
kaswalti sa mersenaryong tropa 
na 139 (79 KIA, 60 WIA at 10 ang 
sumuko sa labanan). 


Signipikante ding lumaki ang 
kasapian ng hukbo nang 28H 
mula 2016. Pinabubulaanan nito 
ang nilulubid na kasinungalingan 
at paghahambog ng mga yunit 
ng 2nd IDPA at SOLCOM na pulu- 
pulutong kung sumuko ang mga 
NPA. Ipinaparada pa nila sa midya 
ang mga pekeng nagsurender na 
mga sibilyan na ginipit at nalinlang 
na pumirma sa kasulatang papel 
na sumuko kapalit ng iniaarong 
pabuya ng programang E-CLIP. 


Bawat yunit ng 2nd ID 
ay nagpaparamihan ng 
maipaparadang pinekeng sukong 
NPA upang gawing gatasan ng mga 
upisyal-militar ang daan-daang 
milyong pondo ng E-CLIP. Marami 
sa mga ipinaradang “sukong NPA” 
na mga katutubo ay pinatutunayan 
na binigyan lamang sila ng ilang 
piraso ng (de-latang sardinas 
at ilang kilong bigas kapalit ng 
kanilang pagpirma. Sa ganito, ang 

P65,000 nakalaang ibigay sa bawat 
“sumuko” ay ibinubulsa ng mga 
upisyal-militar ng AFP. 


Malawakang napakilos ang masa 
sa loob at paligid ng mga larangan 
at sonang gerilya sa rebolusyong 
agraryo at mga pakikibakang 
antipyudal. Makabuluhan ang 
mga  naipagwaging kahilingan 
sa pagpapataas ng presyo ng 
produktong bukid sa linang, 
pagpapataas. ng sahod ng 
mga manggagawang-bukid, 
pagpapababa ng interes sa 
pautang, paglaban sa madayang 
operasyon ng mga komersyante- 
usurero, pagpapababa ng upa-sa- 
lupa at selektibong kumpiskasyon 
ng lupang PML sa mga prontera 
para libreng ipamahagi sa mga 
magsasakang wala o kulang sa 
lupang mabubungkal. Masiglang 
kumilos ang masa upang sama- 
samang isulong ang laban para 
ibsan ang kanilang kalagayan 
sa harap ng tagtuyot at bagyo. 
Matapang nilang iginiit sa 
lokal na gubyerno na tuwirang 
ipamahagi ang calamity fund at 
pondo sa relief at rehabilitasyon 
ng reaksyunaryong 5 -sgubyerno 
at nilabanan ang pagkurakot sa 
pondong ito ng mga burukratang 
kapitalista. 


Sa saklaw ng rehiyon, ilampung 
libong ektarya na ng lupang PML 
ang ipinailalim sa maksimum na 
programa ng libreng pamamahagi 
ng lupa kung saan nagbenepisyo 
ang ilampung libong pamilya ng 
mga maralitang magsasaka at 
katutubong mamamayan. Sa mga 
lugar na sinulungan ng rebolusyong 


agraryo, hakbang-hakbang nang 
naitatatag ang mga simpleng anyo 
ng kooperasyon sa pagsasaka 
at palitan-ng-paggawa para sa 
pagpapaunlad ng produksyon. 


Kung walang armadong 
pakikibaka at hukbong bayan na 
magtatanggol sa interes ng masa, 
hindi maitatayo't makokonsolida 
ang mga lokal na organo ng 
kapangyarihang pampulitika ng 
mamamayan, hindi matagumpay 
na maisusulong ang reporma 
sa lupa, at hindi maitatayo ang 
baseng masa na bukal ng walang 
hanggang suporta sa rebolusyon. 


Kahit nalipat na sa Mindanao 
at sa mga rehiyong isinailalim 
sa MO 32 ang prayoridad ng JCP 
Kapanatagan, nagpatuloy ang 
dating antas ng konsentrasyon ng 
mga batalyong pangkombat ng 
AFP sa TK. May kabuuang pwersa 
na katumbas ng 13 maneuver 
battalion ng AFP at 3 batalyon 
ng elite na pwersa ng PNP ang 
nakapakat sa rehiyon. Tinapatan 
ng kaaway ng mahigit sa isang 
batalyong pwersa ang bawat 
larangang gerilya at katumbas ng 
isang brigada ang bawat teatrong 
gerilya ng hukbong bayan. 


Sa bawat mayor na siklo ng 
FMO, gumagamit ang kaaway 
ng minimum na isa hanggang 
dalawang batalyon sa layuning 
gipitin at sukulin ang mga yunit 
ng NPA. Ginagamit ang mga 
hightech na kagamitang pandigma 
sa ere at lupa para walang habas 
na bombahin at paulanan ng 
punglo ang kanilang target nang 
walang pagsasaalang-alang sa 
mapipinsalang mga komunidad ng 
mamamayan. Linta ang mga itong 
umuubos sa kabang yaman ng 
bayan. 


Gumagastos ang bawat siklo 
ng FMO na nasa direksyon ng 
brigada ng tinatayang apat (4) na 
milyong piso. Nangangahulugan 
itong gumagastos ang 2nd IDPA 
ng hindi bababa sa 16 na milyong 
piso bawat buwan upang tutukan 
ang mayor na mga teatrong gerilya 
sa TK lamang. Sa kabila nito, 

demoralisado ang mga pwersa ng 
AFP-PNP dahil sa mga tinamong 
pinsala mula sa mga opensiba ng 
NPA at sa dinaranas na gutom at 
hirap dahil sa kakulangan ng suplay 
at pondo na kinurakot naman ng 
kanilang mga upisyal. 


Mararahas at malulupit ang mga 
FMO sa panliligalig, panggigipit at 
pagsira sa kabuhayan at aktibidad 
sa produksyon ng masa. Arbitraryo 
at walang pakundangan ang 
kanilang ginagawang pag-aresto, 
pagpiit, pananakit, sapilitang 
pagpapasuko at paglapastangan sa 
saligang demokratikong karapatan 
ng mamamayan. Malupit nilang 
ipinatutupad ang pagkontrol sa 
pang-araw-araw na aktibidad ng 
masa sa produksyon at kinokontrol 
ang suplay ng pagkain sa araw-araw 
ng mga komunidad na sinasaklaw 
ng kanilang operasyong militar. 


Dahil dito, lihim na 
kinasusuklaman ng masa ang 
presensya ng AFPat PNP sa kanilang 
baryo. Inaalipusta't minumura ng 
masa ang mga pasistang tropa sa 
kanilang likuran at hinahangad 
nilang Tmapatamaan ng mga 
taktikal na opensiba ng hukbong 
bayan ang mga tropa nitong 
nag-ooperasyon. Kaya ganun na 
lamang ang kanilang katuwaan 


tuwing may nababalitang 
matagumpay na TO ang NPA laban 
sa mga mersenaryong tropa. 


Ang sapilitang pagpapasuko at 
ginagawang pagpaparada sa midya 
ng mga pinekeng “sumukong 
NPA” ay hindi nagpapabago sa 
katotohanan na nais ng masa 
na. magkaroon ng. saligang 
pagbabago sa kanilang kalagayan 
sa rebolusyonaryong paraan. 


Hangga't nariyan ang 
panlipunang ugat ng  pang- 
aapi, pagsasamantala at di 


pagkakapantay-pantay, laging 
may dahilan ang masa na 
magrebolusyon. Hindi.” ito 


kayang patahimikin ng anumang 
kasinungalingan at panunupil ng 
mga pasista. 

Mga Tungkulin para sa Panibagong Paglakas 


ng prinsipal at matagalang tungkulin ng Partido ay ipagtagumpay ang 

demokratikong rebolusyon ng bayan sa Pilipinas sa pamamagitan ng 
armadong pakikibaka. Sa kagyat, taktikal na tungkulin ng Partido at buong 
rebolusyonaryong kilusan na dalhin sa mas mataas na antas ang digmang 
bayan sa pamamagitan ng malaganap at masinsing pakikidigmang gerilya. Sa 
gitna ng mga tungkuling ito, hindi nagsasara ng pinto at handa ang CPP-NPA- 
NDFP na pumasok sa usapang pangkapayapaan sa alinmang reaksyunaryong 
rehimen basta't naglilingkod ito sa pagkakamit ng pundamental na interes ng 
sambayanang Pilipino at nasa balangkas ng pagkakamit ng isang matagalang 
kapayapaan na nakabatay sa katarungang panlipunan. Kapos sa layuning 
ito, walang ibang makatarungang landas para sa Partido at rebolusyon kundi 
ang isulong ang matagalang digmang bayan hanggang makamit ang ganap 
na tagumpay ng demokratikong rebolusyon ng bayan, at ang kasunod na 
sosyalistang rebolusyon sa Pilipinas. Inihahanay sa ibaba ang ating kagyat 


na mga tungkulin: 


Ibagsak ang pahirap, 
taksil, korap, tiraniko at 
papet na pasistang rehimeng 
US-Duterte. Palakasin Bang 
gawaing nagkakaisang-prente 


at alyansa para pagkaisahin 
ang pinakamalawak na hanay 
ng mamamayan sa paglaban sa 
rehimeng US-Duterte. 


Habang nagtatagal sa 
kapangyarihan, higit na nagiging 
makatwiran na hangarin ng 
sambayanan na wakasan ang 
paghahari. ng rehimeng US- 
Duterte. May batayan para 
buuin ang isang malawak na 
nagkakaisang-prente para 
ibagsak o patalsikin si Duterte sa 
kapangyarihan. Ang rehimeng ito 
ay korap, taksil, tiraniko, pasista at 
masugid na papet ng US. 


Labis na pinahihirapan 
ng rehimeng Duterte s5 Bs ang 
mamamayan at patuloy na 
pinipiga ang masang anakpawis 
ng ipinapataw na patung-patong 
na buwis at pagtaas ng singil sa 
serbisyo sa kuryente, tubig at 
transportasyon dahil sa TRAIN 1 at 
2 habang nagkakamal ng limpak- 
limpak na tubo ang malalaking 
burges-kumprador at nililimas 
ng mga burukrata-kapitalista ang 
kaban ng bayan. 


Araw-araw, pinahihirapan ang 
masang mananakay ng palpak 


na serbisyo ng MRTI/LRT at 
malubhang problema sa trapiko 
sa mga pangunahing kalsada 
sa Metro-Manila at sa mga 
pangunahing lungsod sa bansa. 
Walang maaninag na solusyon ang 
rehimeng Duterte sa krisis na ito 
sa pampublikong transportasyon. 
Nakatakdang mawalan ng 
hanapbuhay ang 5 daan-daang 
libong drayber ng dyip dahil sa 
isinusulong ng rehimen na phase- 
out ng dyip at ng korporatisasyon 
at diumano'y modernisasyon ng 
“public transport system.” 


Papalaking nahihiwalay 
ang” Bs rehimeng Duterte.” 8 sa 
maimpluwensya bahagi ng 


lipunan--sa simbahan, petiburges 
na intelehensya, masmidya at 
iba pang seksyon ng panggitnang 
pwersa--dahil sa kanyang 
magaspang na mga pamamaraan 
at mapandurong katangian. 
Kinasusuklaman siya ng masa 
dahil sa kalupitang pinakakawalan 
nito sa taumbayan. 


Puno ng katiwalian ang mga 
dambuhalang proyektong pang- 
imprastruktura sa ilalim ng Build 
Build Build. Monopolisado ng mga 
kroni ni Duterte ang mga kontrata 
at nagtatamasa sila ng ispesyal na 
pribilehiyo sa mga public bidding 
dahil sa kanilang malapit na 
koneksyon sa Malakanyang. 

Sa tabing ng diumanong 
“nagsasariling patakarang 
panlabas” higit na pinalalakas 
ni Duterte ang kontrol ng US sa 
ekonomiya, pulitika, militar at 
kultura ng bansa alinsunod sa 
neoliberalistang patakaran ng US 
sa Asya-Pasipiko. 


Sa kabilang banda, nililigawan 
ni Duterte ang China para umakit 
ng pamumuhunan at ayudang 
ekonomiko kapalit ng pagsuko sa 
soberanya ng Pilipinas sa exclusive 
economic zone sa West Philippine 
Sea. Ang mga multi-bilyong 
proyekto sa ilalim ng programang 
Build Build Build ng rehimen 
na pinupunduhan ng kapital ng 
China ay gatasan sa kurakot at 
pandarambong ng pamilyang 
Duterte at ng mga oligarkong 
pamilya na nasa sirkulo ng kanyang 
rehimen. 


Labis-labis ang kalupitan 
at pagkahilig ni (Duterte sa 
maramihang pagpatay sa 
ipinatupad nitong. 85 madugong 
gera laban sa iligal na droga at 
kriminalidad at sa gerang kontra- 
rebolusyonaryo na pinakakawalan 
nito sa mamamayan. Binigyan 
ng 5 rehimeng Duterte 5s ang 
mersenaryong AFP at PNP ng 
walang hanggang lisensya upang 
gumawa.” ng.”  hurumentadong 
mga pagpatay, pag-aresto, 
pagpapahirap at mga karumal- 
dumal na krimen sa mamamayan. 


Walang habas nitong dinurog 
at pinulbos ang Marawi (City 
para sugpuin ang rebelyong 
Maute at isulong ang madugong 
gera laban sa mamamayang 
Moro at rebolusyonaryong 
kilusan. lIpinataw ang Martial 
Law sa Mindanao at walang 
pakundangang binomba't winasak 
ang komunidad ng mga Lumad at 
Moro sa Mindanao at nagsagawa 
ng malulupit na pagsalakay sa 
mamamayan. Sa bisa ng MO 32, 
ipinatupad nito ang pamoso-sa- 
kalupitang Oplan Sauron/SEMPO 
sa Negros at mga katulad na 
operasyon sa Samar at Bikol na 
tumarget sa mga sibilyan at sa 
mga ligal na organisasyon nila na 

nakikibaka para sa mga karapatan 
sa lupa, kabuhayan at kagalingang 
panlipunan. 


Sa pagkonsentra sa 
kapangyarihan ng estado sa kamay 
ng pamilyang Duterte, nagawa ni 
Duterte na kontrolin ang negosyo 
sa iligal na droga. Ginamit ni 
Duterte ang kampanyang anti- 
droga at anti-kriminalidad para 
likidahin at pasunurin ang mga 
karibal na sindikatong kriminal. 
Ipinuwesto ni Duterte 5s ang 
kanyang mga kapural sa Bureau 
of Customs, PDEA at PNP upang 
ilusot ang tone-toneladang iligal 
na droga sa bansa. Ginamit din 
ang mapagkaibigang relasyon 
sa China at pagpasok ng mga 
POGO sa bansa upang tabingan 
ang operasyon at koneksyon ng 
pamilyang Duterte sa Chinese 
TRIAD. 


Para likhain ang pursigido at 
malawak na kilusang talsik sa 
rehimeng Duterte kailangang 
magtayo ng pinakamalawak na 
alyansa sa lahat ng positibong 
pwersang anti-Duterte. 
Kailangang buuin ang iba't 
ibang antas at maraming suson 
ng koneksyon sa iba't ibang 
pampulitikang pwersang ito para 
palawakin ang paglaban ng bayan 
sa mga anti-mamamayan at anti- 
demokratikong BB patakaran ng 
rehimen. Dapat puspusang ilantad 
at labanan ang bawat pakana ng 
rehimen at mga kaalyado nito na 
distrungkahin ang mga positibong 
probisyon ng Konstitusyon ng 
1987 na iniluwal ng popular at 
anti-diktadurang kilusan laban sa 
paghaharing Marcos. 


Sa partikular, dapat na pakilusin 
ang bayan para mariing labanan ang 
pakanang baguhin at amyendahan 
ang Konstitusyon para makapag- 
ari ang mga dayuhang entidad ng 
lampas sa 404 sa mga negosyo at 
pampublikong yutilidad sa bansa: 
pagpapalawig sa 5 termino ng 
panunungkulan ng mga Senador at 
Kongresista, tambalang pagboto 
(tandem voting) sa presidente at 
bise presidente, at pagpapasok 
ng mga ekonomikong probisyon 


para maging konstitusyunal ang 
mga neoliberalistang patakaran na 
ipinatutupad ng US sa bansa. 


Ang kalunus-lunos na 
rekord ng rehimeng Duterte sa 
pagtataguyod” 8ng  karapatang- 
tao ang pinakamahinang kawing 
ng rehimen para mabilis itong 
ihiwalay sa loob at labas ng bansa. 
Iniinda ng rehimeng Duterte ang 
malakas na internasyunal na 
pagkondena ng mga dayuhang 
entidad at ilang Senador ng 
US sa madugong kampanya ng 
rehimen laban sa iligal na droga 
at kriminalidad na kumitil at 
nagbiktima sa may 20,000. Dapat 
na makipagtulungan ang mga ligal 
na demokratikong organisasyon ng 
mamamayan sa Pilipinas sa mga 
entidad na ito upang imbestigahan 
ang rehimeng Duterte sa krimen 
nito laban sa sangkatauhan. 


Kaalinsabay ng maigting na 
pakikidigmang gerilya sa buong 
kapuluan, tungkulin nating 
paigtingin ang paglalantad 
sa kabulukan at kalupitan ng 
rehimeng Duterte upang ganap 
itong ihiwalay sa mamamayan. 
Kailangang palawakin ang 
pangmasang pagtutol sa pasista 
at kamay-na-bakal na paghahari 
ni Duterte upang pahinugin ang 
kalagayan sa pagbabagsak nito. 
Ang kumbinasyon ng armadong 
pakikibaka sa kanayunan at 
malakas na rebolusyonaryong 
kilusang masa sa kalunsuran 
ang magpapabilis sa pagbagsak 
ng  kinamumuhiang rehimeng 
Duterte tulad ng nangyari sa 
pagpapabagsak sa diktadurang 
Marcos at pagpapatalsik sa 
tiwaling rehimeng Estrada. 


Isulong 7539B5Bang pursigidong 
pakikibakang antipasista, 
antipyudal at anti-imperyalista. 


Ang tiraniya ng rehimen at 
pinakakawalang malupit na gera 
laban sa mamamayan ay sapat 
na dahilan upang pag-alabin ang 
poot ng bayan at isulong ang mga 
kampanya at pakikibakang masa 
laban sa pasismo ng rehimeng 

Duterte. 


Ilunsad din ang mga kampanya 
at pakikibakang “masa para 
ilantad at tutulan ang neoliberal 
na patakaran ng US sa bansa 
na pumipinsala sa pambansang 
interes at kabuhayan ng mga 
mamamayan. Ilantad at labanan 
ang interbensyong militar ng US 
sa pamamagitan ng mga Balikatan 
Exercises sa ilalim ng VFA at EDCA. 


Mariing kondenahin ang 
lampang patakaran ng rehimeng 
Duterte sa agresibong pag-angkin 
ng Chinasa exclusiveeconomiczone 
ng Pilipinas sa West Philippine Sea 
gayundin ang talunang postura ng 
pagsuko sa soberanya at teritoryal 
na integridad ng bansa kapalit ng 
pautang at pagpopondo ng China 
sa mga multi-bilyong proyekto ng 
programang Build Build Build ni 
Duterte. 


Walang masasabing programa 
sa lupa ang rehimeng Duterte. 
Wala itong interes na paunlarin 
ang lokal na. produksyong 
agrikultural para magkaroon ng 
seguridad sa pagkain ang bansa. 
Labis na nakasandal ang rehimen 
sa importasyon ng butil, pagkain at 
iba pang produktong agrikultural 
na sumisira sa lokal na industriya 
at produksyong agrikultural. 


Kaugnay nito, isulong ang mga 
kampanyang masa para igiit ang 
pagpapataas ng presyo ng palay sa 
farmgate, tiyakin na abot-kamay 
ng konsyumer ang presyo ng 
bigas, at pwersahin ang rehimeng 
ibasura ang mga neoliberalistang 
patakaran sa agrikultura na 
pahirap sa mga magsasaka. 


Dapat ipaglaban ang pagtataas 
ng presyo ng kopra at pagtanggal 
sa madayang operasyon ng mga 
copra buyer at trader. Ang laban 
sa pagbawi sa coco levy fund ay 
isang nagpapatuloy na laban ng 
masang magniniyog na kailangang 
pag-ukulan ng pansin para 
maramihang mapakilos ang masa. 


Sa panahon ng mga kalamidad, 
pakilusin ang masa para igiit ang 

moratorium sa pagbabayad ng 
upa-sa-lupa at pagkansela ng mga 
pagkakautang ng mga magsasaka 
sa mga  komersyante-usurero. 
Kaalinsabay, ilunsad ang mga 
pagkilos para hilingin sa pambansa 
at mga lokal na gubyerno na 
mobilisahin ang buong rekurso 
ng reaksyunaryong gubyerno 
para sa relief at rehabilitasyon ng 
kanilang nasalantang kabuhayan. 
Palawakin ang network ng mga 
alyansa sa loob at labas ng bayan 
para maglikom ng rekurso sa mga 
relief operation at mga programa 
sa rehabilitasyon. 


Wala ring programa ang 
rehimen para sa pambansang 
industriyalisasyon. Patuloy na 
nakasandig ang lokal na ekonomiya 


sa. pagluluwas ng yamang 


mineral, high value export crops 
at mga bahagyang prinosesong 
manupaktura na may mababang 
dagdag-na-halaga, sa isang panig, 
at pag-aangkat ng mas mahal na 
mga kagamitan sa produksyon at 


mga produktong imported para sa 
maluhong buhay ng naghaharing- 
uri, sa kabilang panig. 


Talamak ang korapsyon at 
burukrata-kapitalistang operasyon 
na sumasaid sa kaban ng bayan. 
Ginagamit ng mga burukrata- 
kapitalista ang kanilang pusisyon, 
koneksyon at impluwensya sa 
rehimeng Duterte upang kopohin 
ang mga kontrata sa obras 
publicas. 


Matatag na labanan at biguin 
ang E.O. 70 at whole-of-nation 
approach ng JCP Kapanatagan. 


Dapat na mariing labanan 
ang anti-demokratiko at anti- 
mamamayang EO 70 at whole- 
of-nation approach ng  JCP 
Kapanatagan. Ilunsad ang mga 
kampanyang masa para maigting 
na ilantad ito bilang instrumento 
ng pasismo para sikilin ang mga 
karapatang demokratiko at sibil 

ng mamamayan.  Inilalatag ng 
EO 70 ang pagpapailalim ng 
sibilyang otoridad ng mga halal 
na upisyal ng reaksyunaryong 
gubyerno” sa. kapangyarihang 
militar--at nililikha ang kalagayan 
sa pagtatatag ng militar-sibilyang 
junta sa bansa. 


Dahilnakalatag naangistruktura 
ng pasismo, hindi na kakailanganin 
pa ng pormal na deklarasyon ng 
Martial Law dahil umiiral na ang 
de facto at di-deklaradong batas 
militar sa buong bansa. Isang 
say-ops ang rekumendasyon ni 
Lorenzana at AFP-PNP na huwag 
nang palawigin ang Martial Law 
sa Mindanao. Dahil nakatayo na 
ang mga TF-ELCAC sa iba't ibang 
antas, nananatili pa rin ang mga 
istruktura ng pag-iral ng batas 
militar sa Mindanao kahit pormal 
pang bawiin ito. 


Ang whole-of-nation approach 
na inaakala ng rehimeng Duterte 
na gagapi sa CPP-NPA-NDFP ay 
nagpapakanang mobilisahin ang 
burukrasya-sibilng reaksyunaryong 
gubyerno para alisan ng suporta 
ang rebolusyonaryong kilusan. 
Ginigipit ng DILG at TF-ELCAC sa 
iba't ibang antas ang mga halal na 
upisyal ng sibilyang gubyerno na 
ideklarang persona non grata ang 
CPP-NPA-NDFP pati ang mga ligal 
na demokratikong organisasyon na 
pinararatangan ng rehimen at AFP 
na mga prenteng organisasyon ng 
rebolusyonaryong kilusan. 


Subalit inutil, walang bisa 
at sa papel lamang ang mga 
deklarasyong ito. Sa katunayan, 
nagpapatuloy ang suporta ng 
masa sa rebolusyonaryong kilusan 
sa mga larangan at sonang gerilya 
at bukas-palad nilang tinatanggap 
ang CPP-NPA-NDFP sa kanilang 
mga komunidad. Hangga't 
hindi binibitiwan ng Partido at 
hukbong bayan ang armadong 
pakikibaka, patuloy na maitatatag 
ang mga rehimen ng Pulang 
kapangyarihang pampulitika 
sa malawak na kanayunan na 
nagtatamasa ng suporta ng buo- 

buong populasyong naninirahan 
sa Pulang purok. Sa kabaligtaran 
pa nga ang maaaring mangyari-- 
na ang mga sagadsaring 
kontra-rebolusyonaryo at anti- 
Komunistang elemento sa hanay 


ng mga sibilyang upisyal ng 
reaksyunaryong gubyerno ang 
idideklara. ng 5 8demokratikong 


gubyernong bayan na mga persona 
non grata. 


Ang pinakaepektibong paraan 
para biguin ang whole-of-nation 
approach ng JCP Kapanatagan 
ay maigting na ihiwalay sa 
mamamayan ang mga sagadsaring 
lumalaban sa rebolusyon at 
kabigi't nyutralisahin ang mga 
bukas 8s makipagkaibigan, hindi 
palaban at mga nagipit at napilitan 
lamang na sumang-ayon sa mga 
kontra-rebolusyonaryong pakana 
ng TF-ELCAC at DILG. Kailangang 
magpakahusay sa taktikang alyansa 
at aplikasyon ng rebolusyonaryong 
dalawahang taktika at taktika 
ng  nagkakaisang-prente 5 BB para 
hati-hatiin ang kaaway, kabigin 
ang pinakamaraming kaibigan, 
nyutralisahin ang “mga hindi 
lumalaban, at ihiwalay at banatan 
ang mga pinakasagadsaring 
palaban at kontra-rebolusyonaryo. 


Kaalinsabay, dapat na matatag 
na magpunyagi sa malaganap at 
masinsing pakikidigmang gerilya 
na nagtatamasa ng papalaking 
suportang 5 masa. Pinsalain 
at patamaan ng mga taktikal 
na opensiba ng BHB ang mga 
nagsasagawa ng focused military 
operation at ang militar na 
komponente ng mga Retooled 
Community Supports Program 
(RCSP) sa loob at labas ng mga 
larangan at sonang gerilya ng 
hukbong bayan. 


Palakasin ang kakayahan sa 

propaganda at edukasyon para 
sa demokratikong rebolusyon ng 
bayan. 


Gamitin ang lahat ng bukas 
na daluyan para ipaliwanag sa 


pinakamalawak na mamamayan 
ang nilalaman at programa ng 
demokratikong rebolusyon ng 
bayan. Mag-organisa ng mga 
porum, talakayan, mga sirkulo 
ng pag-aaral at mga katulad para 
ipalaganap ang linya at programa 
ng Partido sa demokratikong 
rebolusyon. 


Puruhan ang paglalantad at 
paghihiwalay sa papet at pasistang 
rehimeng US-Duterte. 


Maigting na tunggaliin at alisan 
ng bisa ang itim na propaganda 
at kampanyang demonisasyon ng 
kaaway sa mga rebolusyonaryo 
at ligal na mga demokratikong 
organisasyon ng mamamayan. 
Kailangang maging aktibo sa 
pamamahayag sa publiko ang 
mga tagapagsalita. ng mga 
rebolusyonaryong 757: organisasyon 
para linawin ang tindig at pagsusuri 
ng Partido at kilusan sa maiinit na 
usaping pambayan. 


Tungkulin ng mga tagapagsalita 
ng Partido, hukbo at NDFP sa 
iba't ibang antas na patuloy 
na buhayin at papag-alabin 
ang diwang rebolusyonaryo ng 
mamamayan. Tungkulin din 
nilang ilantad ang kabulukan 
ng malapyudal at malakolonyal 
na sistema sa Pilipinas, ang 
dominasyon ng imperyalismong 
US sa bansa, ang pagsasamantala 
ng malalaking negosyong 
kumprador sa mamamayan, ang 
pambubusabos ng uring PML sa 
mga magsasaka, at ang malaganap 
na katiwalian ng operasyon ng 
burukratang kapitalismo sa loob 
ng reaksyunaryong rehimen. 


Magsanay ng maraming 
propagandista at edukador. 
Sanayin sila na maging bihasa 
at masikhay sa pag-aaral at 
pananaliksik sa kalagayan ng 
lipunan at mga uri upang maging 
kongkreto, lapat sa masa at 
mabisa ang nilalaman ng kanilang 
propaganda at mga inoorganisang 
pangmasang pag-aaral. BB Laging 
tiyakin na 7 ginagabayan at 
umaalinsunod sa linyang masa 

ang ating gawaing propaganda at 
edukasyong pampulitika sa masa. 


Magpunyagi sa linya ng 

malaganap 78B at s58 8 masinsing 
pakikidigmang gerilya na 
nagtatamasa ng papalawak at 
papalalim na suportang masa. 
Maghanda rin sa posibilidad 
ng pagpapatuloy ng usapang 
pangkapayapaan. 


Sinusuportahan” ng 5 buong 
rebolusyonaryong kilusan sa TK 
ang pagpapatuloy ng usapang 
pangkapayapaan sa pagitan ng 
NDFP at gubyernong Duterte. 
Sinusuportahan din nito ang 
unilateral na magkatugong 
deklarasyon sa pagtigil ng labanan 
(reciprocal unilateral ceasefire) 
sa pagitan ng magkatunggaling 
mga armadong pwersa ng 
demokratikong gubyernong 
bayan na kinakatawan ng NDFP, 
sa isang panig, at ng GRP, sa 
kabilang panig. Tatalima ang mga 
yunit ng NPA sa ilalim ng Melito 
Glor Command sa 15-araw na 
tigil-putukan “na magkakabisa 
mula 12:00 AM ng Diyembre 23 


“Gamitin ang 
lahat ng bukas 
na daluyan para 
ipaliwanag sa 
pinakamalawak 
na mamamayan 


ang nilalaman 
at programa ng 
demokratikong 
rebolusyon ng 
bayan.” 

hanggang 11:59 PM ng Enero 7 
upang likhain ang paborableng 
klima sa pagpapatuloy ng usapang 
pangkapayapaan. 8 Habang may 
bisa ang tigil-putukan, ilalagay 
ang mga yunit ng hukbong bayan 
kabilang ang mga milisya sa baryo 
sa aktibong depensa, ipatutupad 
ang makatwirang pagtitimpi at 
ititigil ang opensibang pag-atake sa 
mga tropa ng AFP at PNP na hindi 
naglulunsad ng mga pag-atake at 
operasyong militar sa loob ng mga 
larangang gerilya ng NPA. 


Samantala, may negosasyon 
man sa kapayapaan o wala, 
magpapatuloy ang tungkulin ng 
Partido at hukbo na isulong ang 
matagalang digmang bayan sa 
pamamagitan ng malaganap at 
masinsing pakikidigmang gerilya 
na patuloy na nagtatamasa ng 
malawak at malalim ng suporta ng 
mamamayan. Hindi natin dapat na 
bitiwan ang armadong pakikibaka 
hanggang hindi nalulutas ang 
mga pundamental na suliranin ng 
lipunang Pilipino at ang ugat ng 
armadong tunggalian sa Pilipinas. 
Alinsunod dito: 


a. Patuloy na palawakin at 


patatagin ang mga larangang 
gerilya. Itayo ang  laking- 
kumpanyang 7B8s757mga. larangang 


gerilya. na. 7 magkakatalikuran 
at magkakadugtong upang 
magkaroon ng malawak 
na. maniubrahan ang mga 
pangunahing pwersa ng hukbong 
bayan sa paglikha ng maraming 
punto ng inisyatiba para sa 
pakikidigmang gerilya. Buksan 
bilang mga sonang gerilya at itayo 
ang mga larangang gerilya sa 
lahat ng distritong kongresyunal 
na. maaaring B lunsaran ng 
pakikidigmang gerilya. 


b. Itayo at palakasin ang mga 
bertikal na pormasyon sa antas ng 
rehiyon, subrehiyon at probinsya. 
Magsisilbing angkla ang mga 
bertikalna pormasyon sa maraming 
nakadispers na mga horisontal 
na pormasyon ng. hukbong 
bayan para sa pagpapaigting ng 


pakikidigmang gerilya batay sa 
kakayanan. Ang mga bertikal na 
pormasyong gerilya sa antas ng 
rehiyon, subrehiyon at probinsya 
ang magiging binhi ng pinauunlad 
na ilang elemento ng regular 
na pakikidigmang makilos sa 
gitna ng malaganap at masinsing 
pakikidigmang gerilya. 


c. Bakahin ang inertia ng 
konserbatismo, 5 sibilyanisasyon, 
gerilya-ismo, milisya-ismo at gawi 
ng rebeldeng lagalag sa pagtupad 
ng gawain sa pulitika at militar ng 
mga yunit ng hukbong bayan. Ang 
mga kahinaang ito ang paatras 
na humihila sa inaasam nating 
kumpas ng pagsulong. Itulak ng 
mga kinauukulang kumand at yunit 
ng Partido ang mas agresibong 
postura ng mga yunit sa pagtupad 
ng gawaing militar at gawaing 
masa sa araw-araw. 


d. Ilunsad ang maraming 
atritibong TO para suplementuhan 
ang mga labanang anihilatibo at 
hati-hatiin o guluhin ang focused 
military operation ng kaaway. 
Huwag hayaang makapahinga 
ang kaaway na nag-ooperasyon 
at ikintal sa kanilang isip na 
hindi sila ligtas sa mga patamang 
TO ng hukbong bayan tuwing 
naglulunsad ng operasyon at 
dinadahas ang masa. Pagurin at 
pasuntukin sa hangin ang kaaway 
habang 5 pinaghahandaan ang 
tamang tiyempo na patamaan 
at pinsalain ang pagud na pagod 
nilang pwersa ng mga taktikal na 
opensiba ng hukbong bayan. 


Sa paglulunsad ng taktikal na 
opensiba, hawakan ang prinsipyo 
na ilunsad ang mga labanang 
madaling tinatapos at kayang 
ipagwagi, at umiwas sa mga 
labanan na hindi pinaghandaan at 
hindi kayang ipanalo. Iwasan ang 
matitigas na target at piliin ang 
malalambot na target. Gamitin ang 
surpresa at lokal na superyuridad 
ng pwersa upang durugin ang 
nahihiwalay at mahinang bahagi 
ng kaaway. Bs Magpakahusay sa 
mga taktika upang durugin ang 

mahinang bahagi ng kaaway at 
magsamsam ng armas. 


e. Paunlarin ang 
pakikidigmang gerilya ng masa. 
Sanayin at palahukin ang milisyang 
bayan at mga yunit pananggol sa 
baryo sa mga aksyong militar ng 
hukbo bilang suportang-kombat 
sa likuran at pwersang kombatant 
sa aktwal na operasyon. 


f. Paunlarin ang sistema ng 
pagdepensa sa mga area clusters 
ng mga larangang gerilya upang 
ihanda ang kondukta ng baseng 
masa sa pagtatanggol-sa-sarili sa 
panahon ng mga FMO ng kaaway. 
Buuin ang militia coordinating 
command sa kulumpon ng mga 
baryo o sa antas ng seksyon at 
subseksyon at palahukin sila sa 
pagbubuo ng plano sa pagtatanggol 
sa base. Pangunahan ng lokal 
na yunit ng Partido at hukbo ang 
pag-oorganisa ng paglaban ng 
mamamayan at ang organisadong 
pag-atras ng maiinit na pwersa sa 
lokalidad na target ng mga FMO ng 
kaaway. 


Masigasig na buuin at palakasin 

ang Bagong Hukbong Bayan 
at itaas sa panibagong antas ang 
digmang bayan. 


Mapangahas na - palawakin 
ang hukbong bayan nang di 
pinapapasok ang kahit isang di 
kanais-nais. Dapat istriktong 
hawakan ang mga panuntunan at 
pamantayan sa pulitika, malusog 
na pag-iisip at pangangatawan, at 
edad sa mga tatanggaping rekrut 
sa hukbo na nasa Alituntunin. 


Patuloy na itaas ang 
mapanlabang diwa ng hukbong 
bayan at matatag na makibaka sa 
mga maling tunguhin ng pag-iisip 
at pagkilos na nagpapahina dito. 
Patuloy na itaas ang makauring 
kamulatan ng mga upisyal at 
mandirigma ng hukbo: ihanda sila 
sa mga sakrispisyo at kahirapan: 
at sanayin sila sa mabibigat na 
tungkulin sa rebolusyon. Laging 
ikintal sa kanila ang malaking 
pagkakaiba ng rebolusyonaryong 

hukbo sa mersenaryong hukbo 
ng naghaharing malalaking 
kumprador-panginoong maylupa- 
burukratang kapitalista. 


Palakasin ang disiplina at 
demokrasya sa mga yunit ng 
hukbong bayan. Ikintal at pandayin 
sila sa mulat na disiplinang bakal 
na ginagabayan ng prinsipyo 
ng buong pusong paglilingkod 


at pagtataguyod sa interes 
ng mamamayan. Payabungin 
ang (demokrasya sa tatlong 


larangan: sa ekonomya, pulitika 
at militar. Itaas ang pag-unawa 
ng mga upisyal at mandirigma sa 
Alituntunin ng Bagong Hukbong 
Bayan at palalimin ang pagsapul 
nila sa nilalaman ng Alintunin sa 
proseso ng pagtupad ng kanilang 
mga tungkulin sa pang-araw-araw. 


Patingkarin ang pagkakaisa sa 
loob ng hukbo--sa pagitan ng mga 
kapwa upisyal, sa pagitan ng mga 
upisyal at mandirigma, sa pagitan 
ng kapwa mandirigma, at sa 
pagitan ng hukbo at mamamayan. 


Itayo. at 5 paganahin ang 
mga organo at kapulungang 
pampulitika ng hukbong bayan 
sa ilalim ng mga teritoryal na 
kumand ng BHB. Ang mga organo 
at kapulungang pampulitikang 
ito (kagawaran, seksyon, grupo 
pampulitika) ang magtitiyak na 
malusog ang kabuuang gawaing 
pampulitika sa loob ng mga yunit 
ng hukbong bayan, nananatiling 
mahigpit ang relasyon ng hukbo sa 
mamamayan, mataas ang moral 
at mapanlabang-diwa ng hukbo: 
natutugunan ang mga personal 
na pangangailangan ng mga 
mandirigma, at naaalalayan sila 
sa kanilang mga problema. Ang 
mga upisyal sa pulitika ng hukbong 
bayan ang may pangunahing 
tungkuling itaas ang makauring 
kamulatan ng mga upisyal at 
mandirigma sa yunit. 


Regular na tawagin ang mga 
kumperensyang pulitiko-militar at 
kumperensya ng kumand sa antas 
ng rehiyon at mga subrehiyon/ 
probinsya. Tungkulin ng mga 
kapulungang ito na tasahin ang 


kabuuang sitwasyong militar, 
magpalitang karanasan ang mga 
kumander 7 sa pagpapaunlad 
ng taktika. at  teknika sa 
pakikipaglaban, aralin ang mga 
kahinaan at kalakasan ng kaaway 
at sariling pwersa, hanguan ng aral 
at gumawa ng mga resolusyon. 


Pahusayin ang sistema ng 
kumand sa iba't ibang antas. 
Paganahin at konsolidahin ang mga 
teritoryal na kumand ng hukbong 
bayan mula rehiyon hanggang mga 
larangang gerilya at itayo ang mga 
kinakailangang istap (paniktik, 
personel at pagsasanay, medikal at 
lohistika/ordnans). Paunlarin ang 
sistema ng kumand at kontrol sa 
mga yunit kumand ng mga bertikal 
at horisontal na pwersang gerilya 
upang epektibong Bs maidirehe 
at mapamunuan ang kanilang 
pagkilos at paglaban sa mga FMO 
ng kaaway at sa pagpapatupad 
ng mga kampanya at kontra- 
kampanyang militar. 


Paunlarin ang mapandurog 
na kakayahan ng hukbong bayan. 
Magbigay ng mataas na pansin 
sa pagkumpiska ng mga armas 
at kagamitang militar sa mga 
labanan. Pahusayin ang paniktik 
pangkombat, kontra-paniktik 
at pakikipagkaisa sa lokal na 
populasyon para matagumpay na 
mailunsad ang mga taktikal na 
opensiba. Paunlarin ang sistema 
ng mabilis na pagtitipon ng 
pwersa upang sagpangin ang mga 
nakabukas na opurtunidad para 
banatan ang kaaway. 


Gawing regular ang “mga 
pagsasanay sa pulitika at militar. 
Gawing praktikal, iwasan ang 
labis na pormalistiko at ibatay sa 
pangangailangan ang nilalaman 
ng mga pagsasanay.” 8 Angkop 
ang ganitong mga pamamaraan 
sa pagiging makilos ng moda 
ng operasyon ng mga pwersang 
gerilya. Ituon ang pagsasanay 
sa pangangailangan ng yunit sa 
pang-araw-araw.” na pagkilos. 
Dapat pagtuunan ng pansin 
ang 5 pagpapahusay ng. tim 
work, maniobra, pagsunod sa 

kumand at pagtudla at iba pang 
pagpapaunlad ng kasanayang 
pisikal at pangkombat ng bawat 
mandirigma. 


Samantala, ang mas 
konsentradong mga pormal na 
pagsasanay sa  pulitiko-militar 
sa. batayan, intermedya at 
abanteng kursong militar at iba 
pang ispesyalisadong kurso ng 
pagsasanay ng hukbong bayan 
ay maaaring ilugar at ilunsad 
sa panahon ng mga patlang at 
maikling pamamahinga sa pagitan 
ng mga kampanyang militar at 
FMO ng kaaway para ikonsolida 
ang pwersa. 


Ipatupad ang programa 

sa reporma sa lupa ng 
Demokratikong Gubyernong 
Bayan at lutasin ang suliranin ng 
masang magsasaka sa lupa. 


Ilunsad ang mga pakikibakang 
antipyudal ng mga magsasaka 
para isulong ang minimum na 
layunin ng rebolusyong agraryo. 
Saklaw nito ang pagpapataas ng 
sahod ng mga manggagawang 
bukid, pagpapababa ng upa-sa- 
lupa, pagpapataas ng presyo sa 
farmgate ng mga produktong 
bukid, pagpawi sa. usura, 
pagpapataas ng produksyon at 
paglaban sa iba't ibang anyo ng 
komersyanteng pagsasamantala. 


Ilunsad ang iba't ibang tipo 
ng kampanyang masa para sa 
kagalingang bayan, kalusugan at 
kalinisan, literasiya't edukasyon, 
at promosyon ng mga simpleng 
anyo ng kooperasyon. Layunin ng 
huli na basagin ang malakas na 
hila ng hiwa-hiwalay at maliitang 
produksyon na malakas sa hanay 
ng mga magsasaka at paunlarin 
ang kolektibong pagtutulungan at 
pagdadamayan. 


Batay.” sa. kakayanan ng 
kilusang magsasaka at hukbong 
bayan, selektibong 58 8Bipatupad 
ang.  maksimum na. layunin 
ng rebolusyong agraryo na 
kumpiskasyon sa mga lupang PML 
atpamamahagi nang walang bayad 

sa mga wala at kulang sa lupang 


mabubungkal. Sa mga lupang 
ipinamahagi na nang libre sa mga 
magsasaka, bigyan ng pansin 


ang pagsusulong ng programa 
para itaas ang produksyong 
agrikultural ng masa at iba pang 
anyo ng pagkakakitaan. Paunlarin 
ang angkop na teknolohiya sa 
pagsasaka na  sustenable at 
pakikinabangan ng kilusang 
magsasaka. 


Gawin ang mga pagsisikap na 
ito na may kaukulang pagtataas ng 
makauring kamalayan ng kilusang 
magsasaka at ng organisasyon ng 
mga lokal na organong pampulitika 
ng mamamayan. 


Palawakin at patatagin ang 

baseng masa ng rebolusyon 
at itatag ang mga lokal na organo 
ng Pulang kapangyarihan sa mga 
larangang gerilya. 


Planuhin ang pagtataas ng antas 
ng mga saligang organisasyong 
masa sa saklaw ng munisipalidad, 
distrito/larangan at subrehiyon/ 
Sinsinin ang latag ng 


probinsya. 


organisasyon ng baseng masa sa 
antas ng baryo at kulumpon ng 
mga baryo. 


Mapangahas na magpalawak 
sa mga laylayan ng mga larangan 
at sonang gerilya. Magpalawak 
batay sa konsolidasyon. Lutasin 
ang labis na pagkaiwan ng 
gawain sa konsolidasyon ng 
baseng masa lalo sa mga lugar 
na matatagal nang kinikilusan 
gayundin ang pagkabalaho ng mga 
organisasyong masa sa mababang 
antas ng mga grupo at komiteng 
pang-organisa. Kapag masigla 
ang mga pakikibakang antipyudal, 
nagiging madali na lamang ang 
pagtataas ng antas at pagsisinsin 
ng mga organisasyong masa. 


Mapangahas na itatag ang mga 
organo ng Pulang kapangyarihang 
pampulitika ng mamamayan sa 
konsolidadong bahagi ng ating 
mga larangang gerilya. 


Sanayin ang pinakamaraming 
aktibista. at lider-masa para 
pamunuan at pamahalaan ang 
kanilang 5BBhanay. Buuin ang 
mga kinakailangang komite sa 

sariling. depensa, ekonomiya, 
kalusugan, edukasyon at literasiya, 
arbitrasyon, kampanyang 


masa at iba pang katulad para 
kumprehensibong tugunan 
at lutasin ang kanilang mga 
pangangailangan at hinaharap na 
suliranin sa araw-araw. 


Palakasin ang Partido sa 

ideolohiya, pulitika at 
organisasyon. lIwasto ang mga 
pagkakamali at muling sumulong 


nang may panibagong lakas. 


Mapangahas na palawakin ang 
Partido nang walang pinapapasok 
na kahit isa mang masamang 
elemento. Paabutin ng ilampung 
libo ang kasapian ng Partido sa 
rehiyon. Buuin ang mga batayang 
yunit ng Partido saan mang 
mayroong batayan para itayo ito: 
sa mga pagawaan, eskwelahan, 
pook-trabaho, baryo/komunidad, 
asyenda, kalye at mga katumbas 
na teritoryal na subdibisyon. 


Paramihin ang rekrut mula 
sa hanay ng mga batayan at 
positibong pwersa ng rebolusyon -- 


sa. manggagawa, magsasaka, 
malaproletaryado, 8B98Bhkababaihan, 
kabataan at estudyante, 


petiburgesyang lungsod at iba 
pang seksyon ng panggitnang 
pwersa. Iwasto ang pagpapabaya 
sa rekrutment at bakahin ang 
paglitaw ng  sektarismo. at 
pagsasara ng pinto. Sundin ang 
mga pamantayan at proseso sa 
pagpapasapi sa Partido alinsunod 
sa Saligang Batas ng Partido. 


Mapangahas na magsanay ng 
bagong tangkas ng mga kadre at 
lider ng Partido para punuan ang 
iba't ibang antas ng pamumuno. 
layos ang komposisyon ng mga 
namumunong komite ng Partido 
at ipasok sa pamunuan ang mga 
sumusulong na batang kadre 
upang kumbinahan ang mga 
kadre at lider na relatibong 
makaranasan at maalam sa 
MLM. Kailangang tiyakin na 
patuloy na nagpapanibagong sigla 
ang mga komite ng Partido sa 

pamamagitan ng pagdaragdag ng 
mga kwalipikadong batang mga 
kadre at lider. 


Itaas. ang teoretikal B8 na 
kaalaman ng mga kadre at kasapi 
ng Partido sa MLM. Ipatupad ang 
maramihang pagpapatapos sa 
batayan, intermedya at abanteng 
kurso ng Partido bilang balangkas 
ng pagsasanay sa kasapian sa 
ideolohiya, pulitika at organisasyon 
at sa paglilinang ng mabuting istilo 
at mga pamamaraan ng paggawa 
alinsunod sa MLM. 


Pasiglahin ang malusog na 
paggana ng mga komite ng Partido. 
Sanayin ang mga komite ng Partido 
sa pagdaraos ng maiikli subalit 
malaman na mga pulong. Regular 
na lagumin ang rebolusyonaryong 
praktika, tukuyin ang mga 
kamalian at kahinaan at iwasto 
ang mga pagkakamali. 


Isabuhay ang malusog na mga 
sesyon sa pagpuna at pagpuna- 
sa-sarili para sanayin ang kasapian 
na maging kritikal-sa-sarili 8 at 
maghubog ng pananaw batay sa 
proletaryong ideolohiya. Matapat 
na punahin ang mga kahinaan 
at kakulangan. Matuto sa mga 
pagkakamali at magwasto. 


Isabuhay ang simpleng 
pamumuhay at mahirap na 
pakikibaka ng isang Komunista. 
Sa paglinang ng mabubuting 
katangian ng isang Komunista 
patuloy na makapagpapalakas 
at magpapanibagong-sigla ang 
Partido sa ideolohiya, pulitika 
at organisasyon upang maging 
abanteng destakamento ng 
rebolusyong Pilipino. 


1 Magbukas ng maraming 
inisyatiba para kunin ang 

internasyunal na suporta para sa 

rebolusyong Pilipino. 


Isulong ang pakikipagkapatiran 
sa mga progresibo at anti- 
imperyalistang kilusan sa ibayong 
dagat. Magtatag ng mga bilateral 
na ugnayan sa lahat ng positibong 
pwersa sa ibayong dagat na bukas 


na tumulong sa pagsusulong ng 
rebolusyong Pilipino. 


Pukawin, organisahin at 
pakilusin ang mga kababayan 
sa ibayong dagat at kunin ang 
kanilang suporta sa rebolusyong 
Pilipino. "Ang mga OFW ang 
mga. alipin ng modernong 
panahon. Biktima sila ng human 
trafficking at. pinagtatrabaho 
sa kasuklam-suklam mna mga 
kundisyon. Napipilitan silang 
makipagsapalaran sa ibayong 
dagat, tiising malayo sa pamilya at 
kumapitsa patalim para magkaroon 
ng trabaho at makaahon sa 
kahirapan. Sinasamantala ng mga 
human trafficker ang paghihikahos 
ng ating mga kababayan upang 
bitagin sila ng mga illegal recruiter. 


Pukawin, organisahin at 
pakilusin din ang mga kapamilya 
ng mga OFW na nasa Pilipinas. 
Ugnayan at imulat ang mga 
kababayang nasa ibayong dagat 
para kunin ang kanilang suporta 
para sa rebolusyong Pilipino at 
sa kilusan ng mga mamamayan 
sa loob ng bansa. Dapat na 
suportahan ang pakikibaka ng 
mga migranteng Pilipino laban 
sa pang-aapi, diskriminasyon, 
pagmamalupit at pagpapabaya 
ng reaksyunaryong 5 -sgubyerno 
na bigyan sila ng karampatang 
proteksyon. 


Magbukas ng ugnayan at 
pakikipagtulungan sa iba't ibang 
kilusan ng mamamayan sa ibayong 
dagat. Iparating sa ibayong dagat 
ang mga kampanyang masa para 
maglikom ng suporta sa mga 
isyung ipinaglalaban ng iba't ibang 
uri't sektor sa lipunang Pilipino. 

